दरगाह बम धमाके का फैसला आज, दुआ की
अजमेर | सूफीसंत हज़रत ख्वाजा मोईनुद्दीन हसन चिश्ती की दरगाह में हुए बम धमाके का फैसला बुधवार को आने की संभावना है। इसे देखते हुए मंगलवार को ख्वाजा साहब की दरगाह में विशेष दुआ की गई। दरगाह के जन्नती दरवाजा पर अकीदतमंदों ने बम धमाके में मारे गए लोगों के लिए दुआ मांगी तो घायलों सहित पीड़ित लोगों को इंसाफ मिलने की उम्मीद जताई। करीब 10 साल बाद एनआईए की विशेष कोर्ट इस पर फैसला सुनाने वाली है। इस ब्लास्ट में स्वामी असीमानंद सहित करीब 13 जनों को आरोपी बनाया गया। बम ब्लास्ट के पीड़ितों को उम्मीद है कि अदालत इंसाफ का फैसला सुनाएगी और उन्हें इंसाफ मिलेगा। एसएफ मुबीन चिश्ती, अब्दुल हफीज खान समेत कई नागरिक भी उपस्थित थे।
hin_Deva hin_Deva